Ο **Ζοάο Λουρένσο** (*João Manuel Gonçalves Lourenço*, 5 Μαρτίου 1954-) είναι πολιτικός από την Ανγκόλα και Πρόεδρος της χώρας του από τις 26 Σεπτεμβρίου 2017. Προηγουμένως ήταν υπουργός Άμυνας από το 2014 έως το 2017. Από το 2016 ήταν αντιπρόεδρος του Λαϊκού Κινήματος για την Απελευθέρωση της Ανγκόλας (MPLA), που είναι το κυβερνών κόμμα. Διατέλεσε γενικός γραμματέας του κόμματος από το 1998 έως το 2003.

Ο Λουρένσο ορίστηκε στη θέση του προέδρου του κόμματος τον Δεκέμβριο του 2016 έπειτα από τις βουλευτικές εκλογές. Η εκλογή του ως προέδρου έγινε με βάση το σύνταγμα του 2010, που αναφέρει ότι *«ο επικεφαλής εθνικής λίστας σε πολιτικό κόμμα ή συνασπισμό πολιτικών κομμάτων που θα συγκεντρώσει τις περισσότερες ψήφους στις γενικές εκλογές... πρέπει να εκλεγεί Πρόεδρος της Δημοκρατίας και Επικεφαλής της Εκτελεστικής εξουσίας»* (Άρθρο 109). Καθώς το MPLA κέρδισε την πλειοψηφία των 150 θέσεων, ο Λουρένσο έγινε αυτόματα Πρόεδρος της Ανγκόλας, διαδεχόμενος τον Ζοζέ Εντουάρντο ντος Σάντος, στην εξουσία εδώ και 38 χρόνια. Η επίσημη ορκωμοσία του έγινε στις 26 Σεπτεμβρίου 2017.

Πρώτα χρόνια
------------

Γεννημένος το 1954, ο Λουρένσο μεγάλωσε σε μια πολιτικοποιημένη οικογένεια με δέκα παιδιά. Ο πατέρας του, Σεκέιρα Ζοάο Λουρένσο (1923-1999), αυτόχθων της Μαλάνζε, ήταν νοσοκόμος και εθνικιστής, ο οποίος εξέτισε τρία χρόνια φυλάκισης στην Πορτογαλική Ανγκόλα, για παράνομη πολιτική δραστηριότητα. Η μητέρα του, Ζοζέφα Γκονσάλβες Σιπριάνο Λουρένσο (1928-1998), μοδίστρα, ήταν της εθνικότητας των Ναμίμπ.

Εκπαίδευση και καριέρα
----------------------

Ο Λουρένσο σπούδασε στο Βιομηχανικό Ινστιτούτο της Λουάντα, και αργότερα συμμετείχε στον απελευθερωτικό αγώνα στην Πόντα Νέγκρα, τον Αύγουστο του 1974, και ήταν μέλος της πρώτης ομάδας στρατιωτών του MPLA που εισήλθαν στο έδαφος της Ανγκόλας μέσω του Μικόνγκε, προς την πόλη της Καμπίντα, μετά την πτώση του πορτογαλικού αποικιακού καθεστώτος.

Ξεκίνησε τη στρατιωτική του καριέρα πολεμώντας κατά της Πορτογαλίας στον Πόλεμο της Ανεξαρτησίας και πολέμησε ως μέλος του MPLA στον Εμφύλιο Πόλεμο της Ανγκόλας. Ο Λουρένσο πραγματοποίησε την στρατιωτική εκπαίδευσή του στο πυροβολικό και στη συνέχεια έγινε πολιτικός υπάλληλος στο MPLA. Το 1978 ταξίδεψε στη Σοβιετική Ένωση, όπου σπούδασε στην Ανωτέρα Ακαδημία Λένιν, όπου προώθησε τη στρατιωτική εκπαίδευση και ολοκλήρωσε το μεταπτυχιακό του στις Ιστορικές Επιστήμες. Αργότερα επέστρεψε στην Ανγκόλα το 1982. Στράφηκε προς την πολιτική και το 1984 διορίστηκε ως Κυβερνήτης της Επαρχίας Μοξίκο.

Πολιτική σταδιοδρομία
---------------------

Η πρώιμη ενασχόλησή του με την πολιτική ήταν κυρίως περιορισμένη εντός του MPLA ως αξιωματικός υπεύθυνος για να ανυψωθεί το ηθικό του στρατού υψηλό. Μετά την εκλογή του ως κυβερνήτη της επαρχίας Μοξίκο το 1984, συνέχισε να ανελίσσεται μέσα από τις τάξεις του κυβερνώντος κόμματος. Επίσης, υπηρέτησε ως επαρχιακός επίτροπος της επαρχίας Μοξίκο για το MPLA, πρόεδρος του Περιφερειακού Στρατιωτικού Συμβουλίου της 3ης Στρατιωτικής Πολιτικής Περιοχής, Πρώτος Γραμματέας του MPLA και Επαρχιακός Επίτροπος της επαρχίας Μπενγκέλα. Ήταν γραμματέας Τύπου του MPLA από το 1992 έως το 1997 και πρόεδρος της κοινοβουλευτικής ομάδας του MPLA στην εθνοσυνέλευση από το 1993 έως το 1998.

Σε ένα συνέδριο του κόμματος, εκλέχθηκε ως Γενικός Γραμματέας του MPLA στις 12 Δεκεμβρίου 1998. Η εκλογή του λέγεται ότι είχε σχέση με την εύνοια του προέδρου Ζοζέ Εντουάρντο ντος Σάντος και θεωρήθηκε ότι ο Λουρένσο θα μπορούσε δυνητικά να διαδεχθεί τον επί μακρόν ηγέτη ντος Σάντος εκείνη τη στιγμή. Ωστόσο, μετά τη δήλωση του ντος Σάντος το 2001 ότι δεν θα επιδιώξει την επανεκλογή του ως προέδρου, εκδήλωσε ανοικτά την πρόθεσή του να είναι υποψήφιος του MPLA. 

Ο Λουρένσο ήταν πρώτος αντιπρόεδρος της εθνοσυνέλευσης από το 2003 έως το 2014. Διορίστηκε ως υπουργός Άμυνας τον Απρίλιο του 2014, Ορίστηκε ως αντιπρόεδρος του MPLA τον Αύγουστο του 2016.

Τον Δεκέμβριο του 2016 το MPLA τον έχρισε υποψήφιο για τις βουλευτικές εκλογές του 2017.

Προσωπική ζωή
-------------

Είναι παντρεμένος με την Άννα Αφόνσο Λουρένσο Ντίας, βουλευτή του MPLA και πρώην υπουργό Σχεδιασμού, η οποία κατείχε μία θέση στην Παγκόσμια Τράπεζα στην Ουάσιγκτον ως τον Οκτώβριο του 2016. Έχουν έξι παιδιά, από τα οποία όλα είναι ενεργά στο MPLA.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. lourenco-joao.
2. ↑  (Γερμανικά) *Munzinger Personen*. 00000031159. Ανακτήθηκε στις 9  Οκτωβρίου 2017.
3. ↑  Ανακτήθηκε στις 27  Δεκεμβρίου 2022.
4. ↑  Ανακτήθηκε στις 26  Αυγούστου 2021.
5. ↑  www.ordens.presidencia.pt?idc=154.
6. ↑  www.alamy.com/180505-windhoek-may-5-2018-xinhua-namibian-president-hage-geingob-r-confers-the-order-of-the-most-ancient-welwitschia-mirabilis-to-angolan-president-joao-lourenco-l-at-the-commemoration-of-cassinga-day-in-namibias-capital-windhoek-on-may-4-2018-cassinga-day-which-falls-on-may-4-is-a-national-public-holiday-in-namibia-marking-the-cassinga-massacre-which-took-place-40-years-ago-when-the-south-african-defence-force-attacked-a-base-of-then-nambian-pro-independence-movement-swapo-south-west-african-peoples-organization-near-the-village-of-cassinga-in-southern-angola-xinhua-image183490632.html.
7. ↑  Eisenhammer, Stephen (26 Σεπτεμβρίου 2017). «Angola's first new president in 38 years vows to fight graft». Reuters. Ανακτήθηκε στις 27 Σεπτεμβρίου 2017.
8. ↑  «Angola's Constitution of 2010» (PDF) (στα Αγγλικά). Oxford Constitutional Law (Oxford University Press). 6 Ιουνίου 2017. Ανακτήθηκε στις 27 Σεπτεμβρίου 2017.
9. ↑  «Constituição da Républica de Angola» (PDF) (στα Πορτογαλικά). World Intellectual Property Organisation. Ανακτήθηκε στις 27 Σεπτεμβρίου 2017.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιανουαρίου 2018. Ανακτήθηκε στις 21 Μαρτίου 2018.
11. ↑  «Sequeira João Lourenço, 1923 - 1999». My Heritage.
12. ↑  «Angola : qui est Joao Lourenço, l'ancien général désigné comme successeur de Dos Santos ?» (στα Γαλλικά). Jeune Afrique. 4 Φεβρουαρίου 2017.
13. ↑  «Josefa Gonçalves Cipriano Lourenço (born Cipriano), 1928 - 1998». My Heritage.
14. ↑  «Huíla: João Lourenço entre en pré-campagne» (στα Γαλλικά). Agência Angola Press. 18 Φεβρουαρίου 2017. Αρχειοθετήθηκε από το πρωτότυπο στις 23 Αυγούστου 2017. Ανακτήθηκε στις 21 Μαρτίου 2018.
15. ↑  "Lourenco: Ex-general poised to be Angola's next leader" Αρχειοθετήθηκε 2017-08-23 στο Wayback Machine. Agence France-Presse, 3-2-2017.
16. ↑  «Angola's new 'president in waiting'». *Deutsche Welle*. 2017-02-03.. Ανακτήθηκε στις 2017-07-18.
17. ↑  Steven Mufson (2017-05-21). «After 37 years, Angola will get a new president. Can Joao Lourenco reduce widespread corruption?». *The Washington Post*.. Ανακτήθηκε στις 2017-07-18.
18. ↑  Steven Mufson (2017-02-18). «Quem é João Lourenço, o homem que irá suceder a José Eduardo dos Santos?» (στα πορτογαλικά). OBS. .
19. 1 2  Kumuênho da Rosa; João Dias (2017-02-04). «João Lourenço é o candidato escolhido pelo MPLA». *Jornal de Angola*. Αρχειοθετήθηκε από το πρωτότυπο στις 2017-08-01.. Ανακτήθηκε στις 2018-03-21.  (Πορτογαλικά).
20. ↑  «MPLA chooses new Secretary General». Angola Peace Monitor. 28 Δεκεμβρίου 1998.
21. ↑  «Dos Santos to bow out». IRIN. 24 Αυγούστου 2001.
22. 1 2  (www.dw.com), Deutsche Welle. «Who is Angola's new president Joao Lourenco? | Africa | DW | 26.09.2017». *DW.COM* (στα Αγγλικά). Ανακτήθηκε στις 21 Νοεμβρίου 2017.
23. ↑  «Angola: Presidente nomeia João Lourenço para ministro da Defesa Nacional» (στα Πορτογαλικά). Agência Angola Press. 22 Απριλίου 2014. Αρχειοθετήθηκε από το πρωτότυπο στις 7 Ιουλίου 2018. Ανακτήθηκε στις 21 Μαρτίου 2018.
24. ↑  Herculano Coroado (3 Δεκεμβρίου 2016). «Angola's Dos Santos not up for re-election in 2017 - party document». Reuters. Αρχειοθετήθηκε από το πρωτότυπο στις 25 Αυγούστου 2017. Ανακτήθηκε στις 21 Μαρτίου 2018.